title: Gidrogenlangan yog’lar - Saqlash vazirligi toshkent farmatsevtika instituti dori turlari texnologiyasi kafedrasi
text: |
  Saqlash vazirligi toshkent farmatsevtika instituti dori turlari texnologiyasi kafedrasi Pdf ko'rish
  |
  bet | 225/436 | Sana | 01.02.2024 | Hajmi | 7,28 Mb. | | #149752 |
  Bog'liq farmatsevtik texnologiya Gidrogenlangan yog’lar. Surtma asosi bo’lib faqat yumshoq surtmaga o’xshash ashyolar
  xizmat qilishi mumkin. Bunga quyidagilar kiradi: 1. Salomas yoki gidroyog — Adeps
  hydrogenisatum 2. O’simlik yog’i — Axungiha vegetabilis (88-90) gidroyog va 10-12% o’simlik
  moyidan iborat qotishma 3. Kombiy yog’i — Adeps compositus (55% salomas, 30% o’simlik
  moyi va 15% mol yog’i, cho’chqa yog’i, kitning gidratlangan yog’idan iborat qotishma).
  O’simlik moylari. Kungaboqar moyi — (Oleum Helianthi), shaftoli moyi (Oleum
  persicorum) va boshqa moylar mol yog’i va mumga qo’shimcha sifatida ishlatiladi. Buning
  natijasida xossasi bo’yicha cho’chqa yog’iga yaqin bo’lgan qotishma hosil bo’ladi. Ishlatiladigan
  moylar kislota soni 2,25-2,5 dan oshmasligi kerak. Yog’larning umumiy kamchilik tomoni
  ularning havoda tez taxirlanib qolishidir, ayniqsa suvli sharoitda. Yog’larning farmakologik
  indifferentligi ularning yangiligiga bog’liq. Eskirgan yog’lar teri va shilliq qavatni qitiqlaydi.
  Shuning uchun surtma asoslari bo’lgan yog’larni saqlashda extiyotkorlik talab qilinadi. Ulardan
  tayyorlangan surtmalarning muddati belgilangan bo’ladi. Surtma tarkibiga kiruvchi moddalar yog’
  kislotalari va yog’larning aynigan mahsuloti (perekislar, ozonidlar) bilan ta’sirlashsa, (ishqoriy
  komponentlar, og’ir metall tuzlari va oksidlari) u holda yog’lar asos sifatida yaroqsizdir. Yog’larni
  oksidlanishdan saqlash uchun qator tabiiy va sintetik antioksidantlar qo’llaniladi. O’zida
  antioksidant saqlaydigan o’simlik moylari ham bor. (Masalan: tokoferollar). Sintetik
  antioksidantlardan butiloksianizol (BOA) va butiloksitoluol (BOT) yuqori aktiv va fiziologik
  zararsizdir. Ikkala modda ham hayvon yog’larini turg’unlashtirishda 0,02% konsentratsiyasigacha
  ishlatilishi mumkin. Hayvon va o’simlik yog’larida qancha ko’p tokoferol saqlansa, ular shuncha
  oksidlanishga chidamli bo’ladi. Yog’larda ketadigan oksidlanish protsesslari perekis soni bilan
  aniqlanadi. Perekis soni bu peroksidlarni parchalash uchun ketgan yodning protsent miqdoridir.
  Yangi cho’chqa va mol yog’ining perekis soni 0,03% dan oshmaydi. Perekis soni 0,1 bo’lishi
  chegara hisoblanadi. Undan oshsa cho’chqa va mol yog’i buzilgan hisoblanadi.
  |
  | |